Κανονισμός (ΕΚ) αριθ. 1756/2003 της Επιτροπής

της 3ης Οκτωβρίου 2003

για την τροποποίηση του κανονισμού (ΕΚ) αριθ. 98/2003, όσον αφορά το ισοζύγιο προβλέψεων εφοδιασμού των υπερπόντιων γαλλικών διαμερισμάτων και της Μαδέρας για τον τομέα των μεταποιημένων οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1452/2001 του Συμβουλίου, της 28ης Ιουνίου 2001, για τα ειδικά μέτρα, όσον αφορά ορισμένα γεωργικά προϊόντα, υπέρ των υπερπόντιων γαλλικών διαμερισμάτων και για την τροποποίηση της οδηγίας 72/462/ΕΟΚ καθώς και την κατάργηση των κανονισμών (ΕΟΚ) αριθ. 525/77 και (ΕΟΚ) αριθ. 3763/91 (Poseidom)(1), και ιδίως το άρθρο 3 παράγραφος 6,

τον κανονισμό (ΕΚ) αριθ. 1453/2001 του Συμβουλίου, της 28ης Ιουνίου 2001, για τα ειδικά μέτρα, όσον αφορά ορισμένα γεωργικά προϊόντα, υπέρ των Αζορών και της Μαδέρας και για την κατάργηση του κανονισμού (ΕΟΚ) αριθ. 1600/92 (Poseima)(2), και ιδίως το άρθρο 3 παράγραφος 6,

Εκτιμώντας τα ακόλουθα:

(1) Το παράρτημα Ι μέρος 3 του κανονισμού (ΕΚ) αριθ. 98/2003 της Επιτροπής, της 20ής Ιανουαρίου 2003, για την κατάρτιση των ισοζυγίων προβλέψεων και τον καθορισμό των κοινοτικών ενισχύσεων για τον εφοδιασμό με ορισμένα βασικά προϊόντα για κατανάλωση από τον άνθρωπο, για μεταποίηση και ως γεωργικές εισροές, καθώς και για την προμήθεια ζώντων ζώων και αυγών στις ιδιαίτερα απομακρυσμένες περιφέρειες σύμφωνα με τους κανονισμούς του Συμβουλίου (ΕΚ) αριθ. 1452/2001, (ΕΚ) αριθ. 1453/2001 και (ΕΚ) αριθ. 1454/2001(3), όπως τροποποιήθηκε τελευταία από τον κανονισμό (ΕΚ) αριθ. 1493/2003(4), καταρτίζει ισοζύγιο προβλέψεων εφοδιασμού και καθορίζει την κοινοτική ενίσχυση για τα μεταποιημένα προϊόντα με βάση οπωροκηπευτικά για τα υπερπόντια γαλλικά διαμερίσματα.

(2) Το ισοζύγιο προβλέψεων εφοδιασμού προβλέπει ετήσια ποσότητα 300 τόνων πολτών φρούτων υπαγόμενων στους κωδικούς ΣΟ 2008 και ετήσια ποσότητα 170 τόνων συμπυκνωμένων χυμών φρούτων υπαγόμενων στους κωδικούς ΣΟ 2009, για το σύνολο των υπερπόντιων γαλλικών διαμερισμάτων. Η τρέχουσα κατάσταση όσον αφορά την εκτέλεση του ισοζυγίου στις περιφέρειες αυτές και οι προβλέψεις αναγκών σε εφοδιασμό για το δεύτερο εξάμηνο του 2003 δείχνουν ότι οι ποσότητες που έχουν καθορισθεί για τον εφοδιασμό με τις δύο αυτές κατηγορίες προϊόντων υπολείπονται των αναγκών.

(3) Με την από 8 Ιουλίου 2003 επιστολή, οι γαλλικές αρχές υπέβαλαν για το θέμα αυτό αίτηση τροποποίησης του ισοζυγίου, προκειμένου να ικανοποιηθούν οι ανάγκες εφοδιασμού των δύο διαμερισμάτων.

(4) Το παράρτημα ΙΙΙ μέρος 4 του κανονισμού (ΕΚ) αριθ. 98/2003 ορίζει το προβλεπόμενο ισοζύγιο εφοδιασμού και καθορίζει την κοινοτική ενίσχυση για τα μεταποιημένα προϊόντα με βάση οπωροκηπευτικά για τη Μαδέρα και τις Αζόρες.

(5) Το ισοζύγιο προβλέψεων εφοδιασμού προβλέπει για τη Μαδέρα ετήσια ποσότητα 400 τόνων φρούτων υπαγόμενων στους κωδικούς ΣΟ 2008. Η τρέχουσα κατάσταση από άποψη εκτέλεσης του ισοζυγίου στην περιφέρεια αυτή δείχνει ότι η ποσότητα που έχει καθορισθεί για τον εφοδιασμό με την κατηγορία αυτή προϊόντων υπολείπεται των αναγκών.

(6) Με την από 6 Αυγούστου 2003 επιστολή, οι πορτογαλικές αρχές υπέβαλαν αίτηση τροποποίησης του ισοζυγίου του σχετικού με τη Μαδέρα, προκειμένου να ικανοποιηθούν οι ανάγκες εφοδιασμού της Μαδέρας.

(7) Κατόπιν των ανωτέρω είναι σκόπιμη η τροποποίηση του κανονισμού (ΕΚ) αριθ. 98/2003.

(8) Τα μέτρα τα προβλεπόμενα στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 98/2003 τροποποιείται ως εξής:

1. Στο παράρτημα Ι το μέρος 3 αντικαθίσταται από το κείμενο του παραρτήματος Ι του παρόντος κανονισμού.

2. Στο παράρτημα ΙΙΙ μέρος 4, ο πίνακας που αφορά τη Μαδέρα αντικαθίσταται από τον πίνακα του παραρτήματος ΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Οκτωβρίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 198 της 21.7.2001, σ. 11.

(2) ΕΕ L 198 της 21.7.2001, σ. 26.

(3) ΕΕ L 14 της 21.1.2003, σ. 32.

(4) ΕΕ L 214 της 26.8.2003, σ. 10.

ΠΑΡΑΡΤΗΜΑ I

"Μέρος 3

Μεταποιημένα προϊόντα με βάση τα οπωροκηπευτικά

Προβλεπόμενο ισοζύγιο εφοδιασμού και κοινοτική ενίσχυση για την προμήθεια κοινοτικών προϊόντων ανά ημερολογιακό έτος

>ΘΕΣΗ ΠΙΝΑΚΑ>"

ΠΑΡΑΡΤΗΜΑ II

"ΜΑΔΕΡΑ

>ΘΕΣΗ ΠΙΝΑΚΑ>"